Quan va néixer Isabel Segura?
Isabel Segura i Soriano (Barcelona, 1954) és una historiadora, investigadora i assagista especialitzada en història de l'àmbit feminista. És Llicenciada en Història per la Universitat de Barcelona l'any 1977. Un dels seus interessos ha estat conèixer com vivien i què feien les dones, dins la història urbana, especialment a la ciutat de Barcelona.
Als seus llibres ha tractat la defensa dels drets de la dona a l'educació i la professionalització, les vagues al sector del tèxtil, l'avortament i la maternitat lliure, entre d'altres temes centrats en la lluita feminista. És membre de l'Associació Col·legial d'Escriptors de Catalunya.
Va ser directora literària de la col·lecció Clàssiques Catalanes, de l'editorial LaSal, i d'Espai de Dones d'Edicions de l'Eixample, fins al 1993, on va rebre el «Premi 8 de març de Maria Aurèlia Capmany». Ha comissariat nombroses exposicions, totes relacionades amb les dones i el feminisme, destaquem entre d'altres: «50è aniversari del dret de vot de les dones» (1981); «Les dones i la ciutat de Barcelona» (1995); «Dones de l'Hospitalet. Itineraris històrics» (1998).
La història, la literatura i l'urbanisme configuren els seus centres d'interès. Els seus últims treballs inscriuen la història i la literatura de les dones en dues geografies urbanes de gran intensitat i riquesa: Barcelona i l'Havana.
L'any 2019, publicà el llibre Barcelona feminista 1975-1988, el qual retrata i documenta l'explosió de llibertat que van protagonitzar les dones després de la mort del dictador Francisco Franco i que va prendre forma a les Jornades Catalanes de la Dona el 1976. El llibre, amb una part gràfica destacada, és una invitació a crear un fil conductor que lliga totes les lluites de les dones del país.

El 1954.